A 2019-es FIA Formula–2 spanyol nagydíj egy két futamból álló versenyhétvége volt, amelyet május 10–12. között rendeztek meg a Circuit de Barcelona-Catalunya versenypályán Barcelonaban. Ez volt a harmadik fordulója a 2019-es FIA Formula–2 szezonnak. A versenyeket a Formula–1 spanyol nagydíj betétfutamaiként tartották meg. A főversenyt a kanadai Nicholas Latifi, míg a sprintversenyt a holland Nyck de Vries nyerte meg.